262 ICHNliUMON 



g) Niger; scutello, lineola ante alas, altera- 

 que infra alas, albis; tibiis anterioribus pallide 

 testudineis, lateribus abdominis subtestudineis. — 

 Citatur Ichn. edictorius Austr. n. 709, et Linn. 

 Faun. n. 1596; dubito autem, num Ichn. edicto- 

 rius Linn. huc referri possit, describitur enim 

 » tibiis omnibus, uti et palmis in primis pedibus, 

 »albis,« coloris testudinei laterum abdominis 

 autem nulla fit mentio. 



h) Niger; antennis et thorace nigris, scutello 

 albo; pedibus ferrugineis, tibiis posticis nigris 

 annulo albo. (Noster Ichneumon vespertinus). 



i) Totus niger, scutello nigro; antennarum 

 tibiarumque annulo albo. (Forsan femina nostri 

 Ichneumonis pallifrontis). 



■ Nota: 



Cum haec species et Ichneum. confusorius,t&m 

 statura et proportione partium, quam colore et 

 picturis (exceptis segmentis 2 et 3), omnino inter 

 se congruant, in utraque specie autem individua 

 occurrant segmentis 2 et 3 fuscis et fuscocastaneis, 

 quae ergo medium tenent inter molitorium et con- 

 fusorium, in eo eram ut ambas species in unam 

 conjunxissem; sed decolorationem illam segmento- 

 rum statui cuidam morboso, et elaborationi imper- 

 fectae humorum colorantium, imputare malo, qui 

 autem nullo modo rationes praebere possunt spe- 

 cies duas in unam conjungendi. Conferas attamen 

 quae in nota ad Ichneum. gracilicornem monebo. 



